Vizelj park

Vizelj park je fudbalski stadion u Borči, Beograd, koji je u vlasništvu FK BSK Borča. Navijači su mu dali ime, po ugledu na stadion engleskog kluba Aston Vila. Staro ime stadiona je Špinjata. Historija Stadion se nalazi na istoj lokaciji od 1937. godine. Dugo nije imao ni jednu tribinu dok 1990-ih nije sagrađena zapadna tribina. Na tribini su 2007. godine dodate i stolice. 2009. je počela izgradnja nove zapadne tribine koja je otvorena 16. septembra 2011. u prvoj superligaškoj utakmici u Borči, i stadion sa trenutne dve tribine ima kapacitet za oko 3.000 gledalaca. Takođe je postavljen i nov semafor. Planira se izgradnja još tri nove tribine, pored novosagrađene, a stadion će tada imati 8.000 sedećih mesta. U stadionski kompleks uključena je i zatvorena sportska hala, hotelski kompleks sa apartmanima i sobama, i restoran sa oko 250 mesta. Planirana je izgradnja bazena. Reference Povezano Spisak fudbalskih stadiona u Srbiji